**Zmluva o predaji podniku**

**uzatvorená podľa§ 476 a nasl. zákona č.513/1991 Zb. Obchodný zákonník**

**(ďalej len “ Obchodný zákonník”)**

medzi zmluvnými stranami:

**Predávajúci:**

Obchodné meno: ..................

Sídlo: ....................

IČO: ..................

IČ DPH: .................

Zapísaná v registri: Obchodný register Okresného súdu ................, odd: ........, vložka č.: ......../..

Za ktorú koná: ................

(ďalej len ***“predávajúci”***)

a

**Kupujúci:**

Obchodné meno: ..................

Sídlo: ....................

IČO: ..................

IČ DPH: .................

Zapísaná v registri: Obchodný register Okresného súdu ................, odd: ........, vložka č.: ......../..

Za ktorú koná: ................

(ďalej len ***“kupujúci”***)

(ďalej predávajúci a kupujúci spolu aj len “zmluvné strany”).

**Čl. I**

**Úvodné ustanovenia**

1. Predávajúci je obchodnou spoločnosťou, ktorá podniká v oblasti ........................ Tomuto predmetu podnikania zodpovedá podnik predávajúceho.
2. Kupujúci je obchodnou spoločnosťou, ktorá má záujem nadobudnúť vlastnícke právo k podniku.
3. Podnikom sa na účely tejto zmluvy rozumie súbor hmotných, osobných a nehmotných zložiek podnikateľských aktivít predávajúceho (ďalej len “podnik”).

**Čl. II**

**Predmet zmluvy**

1. Predmetom tejto zmluvy je záväzok predávajúceho previesť na kupujúceho vlastnícke právo k veciam, právam a iným majetkovým hodnotám, ktoré patria predávajúcemu a ktoré slúžia prevádzkovaniu podniku a záväzok kupujúceho prevziať záväzky predávajúceho súvisiace s podnikom a zaplatiť predávajúcemu kúpnu cenu za podmienok dojednaných v tejto zmluve.
2. Predávajúci touto zmluvou prevádza na kupujúceho vlastnícke právo k veciam, právam a iným majetkovým hodnotám, ktoré slúžia prevádzkovaniu podniku a ktoré mu patria, podľa stavu ku dňu podpísania tejto zmluvy. Špecifikácia vecí, práv a iných majetkových hodnôt, ktoré sú predmetom predaja, je obsiahnutá v prílohách č. 1-8, ktoré sú neoddeliteľnou súčasťou tejto zmluvy.
3. Kupujúci berie na vedomie, že predajom podniku prechádzajú na neho všetky práva a povinnosti, ktoré súvisia s podnikom, vrátane tých, ktoré v čase podpisu tejto zmluvy nie sú splatné.
4. Predmetom tejto zmluvy je aj prechod práv z priemyselného a iného duševného vlastníctva, ktoré sú súčasťou podniku a slúžia na prevádzkovanie podniku. Predávajúci sa zaväzuje kupujúceho oboznámiť so všetkými skutočnosťami, ktoré sú súčasťou duševného vlastníctva alebo tvoria obchodné tajomstvo, ako napr. informácie o prevádzke podniku, o obchodných partneroch.
5. Predmetom tejto zmluvy je aj prechod práv a povinností vyplývajúcich z pracovnoprávnych vzťahov k zamestnancom podniku, ktoré uzavretím tejto zmluvy prechádzajú na kupujúceho. Práva a povinnosti zamestnancov aj po uzavretí tejto zmluvy ostávajú nezmenené. Predávajúci vyhlasuje, že informoval zamestnancov o prevode práv a povinností z pracovnoprávnych vzťahov.
6. Zmluvné strany sa dohodli, že predmetom predaja podniku nie je právo používať obchodné meno, ktoré je spojené s predávaným podnikom.

**Čl. III**

**Kúpna cena**

1. Zmluvné strany sa dohodli na celkovej kúpnej cene vo výške: ....................... Eur (slovom: ..................................... Eur).
2. Zmluvné strany sa dohodli, že kupujúci zaplatí kúpnu cenu do 5 kalendárnych dní od podpísania tejto zmluvy na účet predávajúceho uvedený v záhlaví tejto zmluvy.
3. Kúpna cena sa považuje za zaplatenú dňom pripísania kúpnej ceny na účet predávajúceho.
4. V prípade, že kupujúci neuhradí kúpnu cenu, zmluvné strany sa dohodli, že kupujúci je povinný zaplatiť predávajúcemu zmluvnú pokutu vo výške 0.5% z kúpnej ceny uvedenej v čl. III. bode 1 tejto zmluvy a to za každý deň omeškania so zaplatením kúpnej ceny.

**Čl. IV**

**Stav podniku**

1. Zmluvné strany vyhlasujú, že predávajúci oboznámil kupujúceho so stavom podniku a že majetkový a účtovný stav podniku je plne uvedený v prílohách tejto zmluvy.
2. Predávajúci vyhlasuje, že účtovná evidencia, ktorá prináleží k podniku, je riadne vedená v súlade so zákonom č. 431/2002 Z. z. o účtovníctve a zodpovedá stavu podniku ku dňu uzatvorenia tejto zmluvy.
3. Predávajúci vyhlasuje, že si riadne splnil všetky daňové, odvodové a iné poplatkové povinnosti, podala všetky správy, výkazy, daňové priznania, účtovné závierky v súlade s platnými právnymi predpismi Slovenskej republiky, nemá žiadnu povinnosť zaplatiť pokutu, penále alebo inú sankciu.
4. Predávajúci vyhlasuje, že voči nemu nie je vedené žiadne konkurzné, reštrukturalizačné konanie, alebo iné konanie, v ktorom si tretia osoba uplatňuje nárok voči predávajúcemu. Predávajúci nie je v likvidácii.

**Čl. V**

**Ďalšie dojednania**

1. Kupujúci sa zaväzuje bez meškania po uzavretí tejto zmluvy oboznámiť veriteľom podniku prechod záväzkov. Kupujúci sa zaväzuje bez meškania po uzavretí tejto zmluvy oznámiť dlžníkom prechod pohľadávok súvisiacich s podnikom na kupujúceho.
2. Zmluvné strany sa dohodli, že návrh na vklad vlastníckeho práva k nehnuteľným veciam, ktoré patria k podniku, podá predávajúci, v lehote 3 kalendárnych dní od zaplatenia kúpnej ceny.

**Čl. VI**

**Odovzdanie a prevzatie podniku**

1. O odovzdaní a prevzatí vecí tvoriacich podnik zmluvné strany spíšu zápisnicu, ktorá je prílohou tejto zmluvy.
2. Zmluvné strany sa dohodli, že predávajúci odovzdá kupujúcemu veci, práva a iné majetkové hodnoty, ktoré sú súčasťou podniku a slúžia na prevádzkovanie podniku, vrátane všetkej dokumentácie, ktorá súvisí s podnikom, najneskôr do 7 kalendárnych dní od uzatvorenia tejto zmluvy a za podmienky, že kúpna cena bola už zaplatená.
3. Kupujúci vyhlasuje, že bol oboznámený s rozsahom predmetu tejto zmluvy pred podpisom tejto zmluvy a súhlasí so stavom predmetu tejto zmluvy, ktorý je špecifikovaný v prílohách č. 1 - 8 tejto zmluvy.
4. Predávajúci oboznámil kupujúceho o všetkých vadách na veciach, právach a iných majetkových hodnotách, ktoré sa prevádzajú na kupujúceho. Kupujúci vyhlasuje, že bol oboznámený o týchto vadách. Vady na veciach, právach a iných majetkových hodnotách, ktoré sa prevádzajú, sú špecifikované v jednotlivých prílohách tejto zmluvy.
5. Odovzdaním vecí kupujúcemu prechádza na kupujúceho nebezpečenstvo vzniku škody.
6. Zmluvné strany sú si vedomé, že k prevodu vlastníckeho práva k hnuteľným veciach, právam a iným majetkovým hodnotám, ktoré sú súčasťou podniku a ktoré slúžia na prevádzku podniku, dochádza uzatvorením tejto zmluvy. Vlastnícke právo k nehnuteľným veciam, ktoré sú súčasťou podniku, prechádza na kupujúceho vkladom vlastníckeho práva do katastra nehnuteľností.

**Čl. VII**

**Zánik zmluvy**

1. Zmluvné strany sa dohodli, že poškodená strana má právo písomne odstúpiť od zmluvy, ak:
2. kupujúci neuhradí kúpnu cenu do 15 dní od uzatvorenia tejto zmluvy. Predávajúci má v tomto prípade právo odstúpiť od zmluvy len do okamihu zaplatenia celej kúpnej ceny.
3. v prípade, ak sa niektoré vyhlásenie predávajúceho o stave podniku ukáže ako nepravdivé,
4. podnik nie je spôsobilý na riadnu prevádzku a vady oznámené predávajúcim nie sú odstrániteľné alebo ich predávajúci neodstránil v dodatočnej primeranej lehote určenej kupujúcim.

Čl. VIII
Záverečné ustanovenia

1. Strany sa zaväzujú zachovávať mlčanlivosť o všetkých skutočnostiach, ktoré súvisia s touto zmluvou, vrátane znenia tejto zmluvy.
2. Zmluva nadobúda platnosť dňom jej podpísania a účinnosť dňom nadobudnutia vlastníckeho práva kupujúcim k nehnuteľným veciam, ktoré sú súčasťou podniku v súlade s Katastrálnym zákonom.
3. V prípade, ak dôjde k prerušeniu alebo zamietnutiu návrhu na vklad vlastníckeho práva k nehnuteľnostiam, ktoré patria k podniku, do katastra nehnuteľností, zmluvné strany sa zaväzujú bez odklade poskytnúť súčinnosť a odstrániť nedostatky, ktoré viedli k prerušeniu alebo zastaveniu vkladového konania.
4. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán.
5. Neplatnosť alebo neúčinnosť jednotlivých ustanovení tejto zmluvy nemá vplyv na platnosť, resp. účinnosť ostatných ustanovení.
6. Právne vzťahy, ktoré nie sú upravené v tejto zmluve, sa spravujú príslušnými ustanoveniami Obchodného zákonníka.
7. Zmluva je vyhotovená v štyroch rovnopisoch, z ktorých po jednom dostanú zmluvné strany a dva rovnopisy budú pripojené k návrhu na vklad práva do katastra nehnuteľností.

8. Zmluvné strany prehlasujú, že sú plne spôsobilé na uzavretie tejto zmluvy o predaji podniku. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.

9. Zmluvné stranyprehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok

V ................, dňa ...................

Za predávajúceho: Za kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 xxxxx xxxxx

 (overený podpis) (overený podpis)

Prílohy:

1. Súvaha podniku
2. Súpis nehnuteľného majetku a súhlas záložného veriteľa s prevodom
3. Súpis hnuteľného majetku
4. Súpis zmlúv
5. Súpis pohľadávok a záväzkov
6. Súpis zamestnancov
7. Súpis stavu účtov a pokladnice
8. Zápisnica o prevzatí podniku